Diana Șoșoacă a mers la o recepție la ambasada Rusiei, la două zile după alegerile la care a câștigat un mandat în Parlamentul European
Senatoarea Diana Șoșoacă, viitoare membră a Parlamentului European după alegerile europarlamentare de duminică, a mers marți la ambasada Rusiei, la o recepție organizată cu prilejul zilei naționale a Rusiei (12 iunie). La recepție, noul ambasador rus la București, Vladimir Lipaev, a dat vina pe Europa și pe NATO pentru războiul din Ucraina și a anunțat deschiderea Moscovei de a „a relansa legăturile rupte” cu România, dacă țara noastră are „disponibilitatea de a-și abandona cursul neprietenos față de Rusia”.